《山中醮后一日雪仍留山中雾雨溟濛混然如一气》
宋代·程公许

香雾回翔八景舆，帝觞邀我适华胥。
戏将余沥作零雨，旋有六花飞太虚。
意恐混沦凝祖气，心疑圆峤没归墟。
题诗不作人间语，呵手残炉小楷书。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。